මේ සිදුවීමෙන් පසුව ගාසා තීරයේ සංහාරවලට තිත තැබිය යුතු යැයි ජනරාල් ෂැරොන් වහා තීරණය කළේය. ඔහුගේ තරුණ කාලයේ මිතුරන් දෙදෙනෙක් හා දක්ෂ තරුණ නිලධාරීන් කිහිප දෙනෙකුගෙන් යුත් රහස් සංවිධානයක් බිහි වූයේ එහි ප්‍රතිඵලයක් වශයෙනි. ගාසාහි සිටින ත්‍රස්තවාදී කණ්ඩායම් අනතුරුදායක හා අසම්ප්‍රදායික ක්‍රම යොදාගෙන විනාශ කර දැමීම එම කණ්ඩායමේ කාර්යභාරය විය. මිටි නමුත් හැඩිදැඩි අයෙකු වූ ඩගන්ද එම තරුණ නිලධාරීන් අතර විය. පිස්තෝල හා රිවෝල්වර් කිහිපයක්, සබ්මැෂින් ගන්, සැරයටියක් හා ඩොබර්මන් බල්ලෙකු රැගෙන ඔහු ගාසා තීරයේ සැරිසැරුවේය. ඔහු වරෙක අරාබියෙකු ලෙස වෙස්වළාගෙන, කොයි වෙලාවේ කොහේ කුමක් සිදුවේදැයි අවිනිශ්චිත ගාසා වීදි ඔස්සේ ඔටුවෙකු පිටේ සංචාරය කළේය. දින හයේ යුද්ධයේදී බෝම්බයකට හසුවීමෙන් සදාකාලික කොරයක් තිබීම පවා ඔහුගේ දැඩි අධිෂ්ඨානය සෙලවීමට සමත් නොවිණි. ඩගන්ගේ දැක්ම වූයේ සතුරන් හා නරක අරාබීන් ක්‍රියාත්මක වීමට පෙර පළමුව ඔවුන් විනාශ කර දැමිය යුතු බවයි. ඩගන්ගේ ඒකකය තුළ පළමු රහස් කොමාන්ඩෝ ඒකකය වන රිමෝන් පිහිටවන ලද්දේ ඔහු විසිනි. අරාබීන් ලෙස වෙස්වළාගෙන සතුරු පෙරමුණුවල සිට ක්‍රියාත්මක වූහ. අරාබි ජනයා ගැවසෙන තැන්වල ගමන් කිරීමේ පහසුව හා රහසේම ඉලක්ක වෙත ළඟාවීමට එසේ වෙස්වළාගෙන සිටීම ඉතා වැදගත් විය. මෙම කණ්ඩායම ඉතා ඉක්මනින්ම අරික්ගේ ඝාතක කල්ලිය ලෙස ප්‍රසිද්ධ වූ අතර කුරිරු ලෙස සතුරන් මරා දමන්නේ යැයිද කතා පැතිර ගියේය. ඔවුහු විටෙක සිය සතුරන් අඳුරු පටු මාවත්වලට ගෙන ගොස් ගැලවීම පිණිස දිව යාමට ඉඩහැර වෙඩි තබන බවත් එසේ පැතිරුණු කතාවකි.
ඩගන් ගාසා වීදී ඔස්සේ සංචාරය කළේ කුමක් මත නැගීද?
ඔටුවෙකු පිටේ